บาทเปิด 30.37/40 บาทต่อดอลลาร์  แนวโน้มทรงตัว
เงินบาทเปิดตลาด 30.37/40 บาทต่อดอลลาร์  แนวโน้มทรงตัว รอดูสถานการณ์การระบาดไวรัสโคโรน่า-รอผลประชุมธนาคารกลางยุโรปวันนี้
23 ม.ค. 2563

เงินบาทเปิดตลาด 30.37/40 บาทต่อดอลลาร์  แนวโน้มทรงตัว รอดูสถานการณ์การระบาดไวรัสโคโรน่า-รอผลประชุมธนาคารกลางยุโรปวันนี้
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.37/40 บาท/ดอลลาร์ ทรงตัวจากเย็นวานนี้ที่ปิดตลาดที่ระดับ 30.37 บาท/ดอลลาร์
ช่วงนี้คาดว่าเงินบาทยังเคลื่อนไหวอยู่ในกรอบเดิมๆ ทิศทางยังคงทรงตัว เนื่องจากตลาดรอดูว่าจากเหตุการณ์ระบาดของไวรัสโคโรน่าจะมีผลกระทบต่อเศรษฐกิจหรือไม่ ขณะที่การประชุมธนาคารกลางยุโรป (ECB) ในวันนี้ ตลาดคาดว่าจะยังคงอัตราดอกเบี้ยไว้ในระดับเดิม
"ช่วงนี้ คนรอดูว่าหลายประเทศจะสามารถควบคุมไวรัสโคโรน่าได้หรือไม่ และจะมีผลกระทบต่อเศรษฐกิจหรือไม่ ส่วนการประชุม ECB วันนี้ ตลาดมองว่าคงดอกเบี้ย" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 30.30 -30.45 บาท/ดอลลาร์